ལོ་ལྟར་ཟླ༥པའི་ཚེས༣ཉིན་ཕོ་ལན་ཌིའི་རྒྱལ་ས་ཝར་སོ་རུ་དུས་སྟོན་ལ་དགའ་གཏོང་བྱེད་པ་དང་ཉིན་དེར་སྲིད་འཛིན་ནས་སྤྱི་ཚོགས་ཐོག་གི་མིང་མེད་དཔའ་བོའི་རྡོ་རིང་ལ་མེ་ཏོག་གི་ཕྲེང་བ་བསྒྲོན་པ་དང་སྲིད་འཛིན་ཐོག་ཁང་དུ་གཟེངས་བསྟོད་མཛད་སྒོ་འཚོགས་པ་རེད།༢༠༠༩ལོར་ཕོ་ལན་རྒྱལ་ཡོངསརྩ་ཁྲིམས་ཉིན་མོརྒྱལ་ས་ཝར་སོ་རུ་འདུས་པ་དང་རྩ་ཁྲིམས་ཉིན་མོའི་ཐོག་ཏུ་དམག་གཟིགས་མཛད་སྒོ་ཡང་དུས་མཉམ་དུ་འཚོགས།དམག་གཟིགས་མཛད་སྒོར་དུས་རབས༡༨པ་དང༡༩པའི་སྲོལ་རྒྱུན་རྐང་དམག་དང་རྟ་དམགདམག་གསུམ་གཟབ་སྦྲེང་རུ་ཁགདེ་བཞིན་ཉེན་རྟོག་དཔུང་སྡེ་དང་བྱིས་དམག་སོགས་ཀྱི་དཔུང་ཁག་ཡང་ཞུགས་ཡོད།དམག་མིའི་རུ་ཁག་ཝར་སོ་གྲོང་ཁྱེར་གྱི་ཕོ་བྲང་ཐང་ཆེན་ནས་འགོ་བཙུགས་ཏེ་རྒྱལ་ཚང་ལམ་ཆེན་རྒྱུད་ཕོ་ལན་གྲོང་ཁྱེར་དཀྱིལ་སྙིང་དུ་གོམ་བགྲོད་བྱེད་པ་དང་ལམ་གཡས་གཡོན་གྱི་ལྟ་སྐོར་བར་སྒྱུ་རྩལ་འཁྲབ་སྟོན་དང་དགའ་འབོད་ཁྲོད་ནས་དུས་སྟོན་ལ་དགའ་གཏོང་བྱེད་པ་རེད།ཉིན་དེར་ཕོ་ལན་དུ་གནས་སྡོད་བྱེད་པའི་ཕྱི་རྒྱལ་གྱི་ཡུལ་མི་ཚོས་ཀྱང་ཟླ༥པའི་ཚེས༣ཉིན་མཉམ་གཅིག་ཏུ་རང་ཉིད་ཀྱི་དུས་ཆེན་དུ་བརྩིས་ནས་མཉམ་རོལ་བྱེད།